nahid-hub/BLUGE-bengali-wikipedia-section-title-prediction huggingface dataset:
অতঃপর আল্লাহ্‌ তাআলা বললেনঃ তোমার ডান হাতে ওটা কি? মূসা বললেনঃ এটা আমার লাঠি। আমি এর উপর ভর দেই। এর দ্বারা আঘাত করে আমার ছাগপালের জন্যে বৃক্ষপত্র ঝেড়ে ফেলি এবং এর দ্বারা আমার অন্যান্য কাজও উদ্ধার হয়। আল্লাহ্‌ তাআলা বললেনঃ একে মাটিতে নিক্ষেপ কর। মূসা আল্লাহ্‌ তাআলা নির্দেশে তা মাটিতে নিক্ষেপ করার পর তা সাপে পরিনত হলো এবং নড়াচড়া করতে লাগলো। এই সাপ সম্পর্কে কোরআন পাকের এক জায়গায় ছোট ও সরু সাপ বলা হয়েছে। অন্য জায়গায় একে অজগর ও বৃহৎ মোটা সাপ বলা হয়েছে। সম্ভবতঃ এটি যেখানে যে রূপ আকৃতি ধারণের প্রয়োজন হতো সে রূপ ধারণের আকৃতি ধারণ করতে সক্ষম ছিল। ইমাম কুরতুবীর বর্ণনা অনুযায়ী এটি চিকন সাপের ন্যায় দ্রুতগতি সম্পন্ন ছিল বলে 'জান্নুন' বলা হতো। লোকেরা দেখে ভীষণভাবে ভীত হতো বলে 'ছওবানুন' বলা হতো। অতঃপর আল্লাহ্‌ তাআলা বললেনঃ এখন তোমার লাঠিটি হতে নেয়, ভয় করনো না। আমি একে পূর্বের অবস্থায় ফিরিয়ে দেব। হযরত মূসা কে দেওয়া আল্লাহ্‌ তাআলার দ্বিতীয় মু'জেযা হল তার উজ্জ্বল হাত। ইবনে-আব্বাস থেকে বর্ণিত আছে আল্লাহ্‌ তাআলা বললেনঃ তোমার হাত বগলের নীচ রেখে যখন বের করবে, তখন তা সূর্যের ন্যায় ঝলমল করতে থাকবে। স্বীয় রসূলকে দু'টি বিরাট মু'জেযার অস্ত্র দ্বারা সুসজ্জিত করার পর আদেশ করা হয়েছে যে, এখন উদ্ধত ফেরাউনকে ঈমানের দাওয়াত দেয়ার জন্যে চলে যাও।

সঠিক অনুচ্ছেদ শিরোনাম কোনটি?
titleA. মাদইয়ান
titleB. নবুওয়ত লাভ
titleC. মু'জেযা
titleD. শিশু মূসা
উত্তর: titleC
"স্যামুয়েল হ্রাটলিব" যিনি নির্বাসিত হয়েছিল ব্রিটেন থেকে এবং তিনি উৎসাহী ছিলেন সামাজিক ও সাংস্কৃতিক সংস্কার সম্পর্কে, তিনি ১৬৪১ সালে লিখেছিলেন "মুদ্রণ শিল্পটি এমন ভাবে জ্ঞান ছড়িয়ে দিবে যে সাধারণ মানুষ, তারা তাদের নিজস্ব অধিকার ও স্বাধীনতা সম্পর্কে জানবে, তাদের নিয়ন্ত্রিত করা যাবে না নিপীড়নের মাধ্যমে"।

মুসলিম বিশ্বের মধ্যে মুদ্রণ, বিশেষ করে আরবি স্ক্রিপ্ট মুদ্রণ ছিল আধুনিক সময়ে দৃঢ়ভাবে বিরোধিতাপূর্ণ, যদিও কখনও কখনও, হিব্রু বা আর্মেনিয়ান স্ক্রিপ্ট মুদ্রণের অনুমতি দেওয়া হত। তাই, প্রথম পরিবর্তনযোগ্য ধরনের মুদ্রণ উসমানীয় সাম্রাজ্য হয়েছিল হিব্রুতে ১৪৯৩ সালে। ষোড়শ শতাব্দীর মধ্যভাগের ইস্তানবুলের রাষ্ট্রদূত অনুসারে, টার্কস কর্তৃক ধর্মীয় বই মুদ্রণ ছিল একটি পাপ। ১৫১৫ সালে, সুলতান সেলিম প্রথম, একটি ডিক্রি জারি করেন, যার অধীনে বলা ছিল ধর্মীয় বই মুদ্রণ অনুশীলন করার শাস্তি হল মৃত্যু দণ্ড। ষোড়শ শতাব্দীর শেষে সুলতান মুরাদ তৃতীয় আরবি অক্ষরে প্রথম অ-ধর্মীয় মুদ্রিত বই বিক্রয়ের অনুমতি দান করেন, যদিও তখনো সংখ্যাগরিষ্ঠ সংখ্যক বি আমদানি করা হত ইতালি থেকে। ইব্রাহিম মুটেফ্রেরিকা উসমানীয় সাম্রাজ্যে প্রথম আরবিতে মুদ্রণের ছাপাখানা প্রতিষ্ঠিত করেন লিপিবিশারদগণ ও ওলামাদের বিরোধীতার মধ্যে। এটি চালু থাকে ১৭৪২ সাল পর্যন্ত, সর্বোমোট সতেরোটি মুদ্রণ কাজ সম্পন্ন করে, যার সবগুলো ছিল অ-ধর্মীয়, উপযোগবাদী বিষয়ে। মুদ্রণ ইসলামী দুনিয়ার কাছে ১৯ শতাব্দী পর্যন্ত সাধারণ কোন বিষয় ছিল না।

জু দের জন্য জার্মানীতে মুদ্রণকৃত গাইড ছিল নিষিদ্ধ; যে কারণে ইটালিতে হিব্রু মুদ্রণ বৃদ্ধি পায়, ১৪৭০ সালে রোমে শুরু হবার পরে, এটি ছড়িয়ে পরে বিভিন্ন শহরে যার মধ্যে অন্যতম ছিল বারি, পিসা, লিভোরনো ও মানটুয়া। আঞ্চলিক শাষকদের হাতে ক্ষমতা ছিল হিব্‌রু বই মুদ্রণের অনুমতি বা লাইসেন্স প্রদাণের বা বাতিলের এবং ঐ সময় প্রকাশিত বিভিন্ন বইয়ের সূচনাপত্রের পাতায় লিখা থাকত 'কোন লাইসেন্সজা দা সুপারিওরি' (যার অর্থ ছিল তাদের মুদ্রণটি পরীক্ষক কর্তৃক লাইসেন্সকৃত)।

এটা ধারণা করা হত যে মুদ্রণ ব্যবস্থার আগমনের ফলে 'ধর্মীয় ব্যবস্থা আরো শক্তিশালী হবে এবং রাষ্ট্রশাসকদের ক্ষমতা আরো বৃদ্ধি পাবে।' অধিকাংশ বইয়ের মূল বিষয়বস্তু ছিল ধর্ম সংক্রান্ত, আর বিষয়বস্তু নিয়ন্ত্রণ করত চার্চ ও রাজ্য শাষকরা। এর কারণ ভুল বিষয়ের মুদ্রণের ফলাফল ছিল মারাত্বক। মায়রোউইটজ "উইলিয়াম কারটারের" উদাহারণ টেনে বলেন, "সে ১৫৮৪ সালে ক্যাথোলিক প্রভাবিত ইংল্যান্ডে একটি আপত্তিজনক প্রাক-ক্যাথোলিক পুস্তিকা মুদ্রণ করেন। এ ঘটনার কারণে তাকে ফাঁসি দিয়ে মৃত্যুদন্ড দেয়া হয়।"

বাইবেলের ব্যাপক হারে বিতরণ একটি বিপ্লবী প্রভাব ফেলে, কারণ প্রধান সঞ্চালক শক্তি ও ঈশ্বরের শব্দের অনুবাদক হিসাবে পরিচিত ক্যাথলিক চার্চের ক্ষমতা এটি কমিয়ে দেয়।

সঠিক অনুচ্ছেদ শিরোনাম কোনটি?
titleA. কাঠের টুকরায় মুদ্রণ
titleB. মুদ্রণের পরিভাষাগুলো
titleC. অন্যান্য মুদ্রণ কৌশল
titleD. ধর্মীয় প্রভাব
উত্তর: titleD
১৯৯৫ সালে পাকিস্তানের ইসলামাবাদস্থ মিসরীয় দূতাবাসে হামলা ছিল আল-জাওয়াহিরির নেতৃত্বে মিসরীয় ইসলামি জিহাদের প্রথম সফল আক্রমণ। কিন্তু বিন লাদেন এই আক্রমণ পছন্দ করেননি। এই বোমা হামলা পাকস্তানকে "আফগানিস্তানের প্রতিচ্ছবি বানাবার সর্বোত্তম পথ" ছিল।

২০০৭ সালের জুলাইয়ে আল-জাওয়াহিরি লাল মসজিদ অবরোধ করতে দিকনির্দেশনা দেন। যেই অভিযানের নাম ছিল- "নীরব অভিযান।" এটাই প্রথমবার ছিল, যাতে আল-জাওয়াহিরি পাকিস্তান সরকারের বিরুদ্ধে সামরিক পদক্ষেপ রাখেন। এবং ইসলামি জঙ্গি গোষ্ঠীকে পাকিস্তান রাষ্ট্রের বিরুদ্ধে নির্দেশনা প্রদান করেন। পাকিস্তান সেনাবাহিনী এবং বিশেষ সামরিক দল ইসলামাবাদস্থ লাল মসজিদের নিয়ন্ত্রণ হাতে নেয়। তারা সেখানে আল-জাওয়াহিরি প্রেরিত নির্দেশনামূলক চিঠি পায়। যা লাল মসজিদ এবং জামেয়া হাফসা মহিলা মাদ্রাসার পরিচালনাকারী আব্দুর রশিদ গাজি এবং আব্দুল আযিয গাজির নিকট প্রেরণ করা হয়েছিল। এই সংঘাতে ১০০ লোকের মৃত্যু হয়েছিল।

২০০৭ সালের ২৭শে ডিসেম্বরে পাকিস্তানের তৎকালীন প্রধানমন্ত্রী বেনজির ভুট্টোকে হত্যার সাথে আল-জাওয়াহিরি জড়িত ছিলেন।

সঠিক অনুচ্ছেদ শিরোনাম কোনটি?
titleA. মিসরীয় ইসলামি জিহাদ
titleB. পাকিস্তান
titleC. পেশা
titleD. বিবাহ এবং সন্তানাদি
উত্তর: titleB
ঢাকা শহর থেকে ৬০ কিমি দক্ষিণ-পূর্বে চাঁদপুর জেলার মতলব উপজেলায় এই কেন্দ্র পরিচালিত মাঠ পর্যায়ের একটি গবেষণা স্টেশন আছে। এখানে বসবাসকারী প্রায় ২ লক্ষ মানুষের স্বাস্থ্যের উপর সমীক্ষা পরিচালনা এবং পর্যবেক্ষণই এই স্টেশনের উদ্দেশ্য। ১৯৬৩ থেকে ১৯৭৪ সাল পর্যন্ত এই স্থানে কলেরা রোগের বিভিন্ন টিকার কার্যকারিকার উপর পরীক্ষা-নিরীক্ষা পরিচালনা করা হয়। এখানে ঔষধ, পুষ্টি এবং জনসংখ্যা নিন্ত্রণের উপরও গবেষণা পরিচালিত হয়।

সম্প্রতি আই সি ডি ডি আর বি-এর গবেষণা কার্যক্রমের বিস্তার আরও দীর্ঘায়িত হয়েছে। নতুন অন্তর্ভুক্ত গবেষণার ক্ষেত্রগুলির মধ্যে রয়েছে শ্বাসরোগ, যৌনরোগ, এইডস, হেপাটাইটিস, মা ও শিশু স্বাস্থ্য, টিকার কার্যকারিতা পরীক্ষা ও বিভিন্ন সংক্রামক ব্যাধি।

সঠিক অনুচ্ছেদ শিরোনাম কোনটি?
titleA. প্রশাসন ও কর্মপদ্ধতি
titleB. বিশেষ অবদান
titleC. ইতিহাস
titleD. কার্যক্রম
উত্তর: titleD
ভারতে ব্রিটিশ শাসনের সময়ে ১৯শ শতাব্দিতে সিন্ধি লেখার জন্য ফার্সি লিপির একটি বৈকল্পিক রূপ গৃহীত হয়েছিল।
বর্তমানে সেই বর্ণমালাটি পাকিস্তানে ব্যবহার করা হয়।
এই বর্ণমালায় ৬৪টি বর্ণ আছে, কিছু বিশেষক ধ্বনিচিহ্ন এবং ১৮টি নতুন বর্ণ () যোগে ফার্সি লিপির পরিবর্ধন করে সিন্ধি এবং অন্যান্য ইন্দো-আর্য ভাষা লেখার জন্য এটি ব্যবহার করা হয়।
কিছু বর্ণ আছে যেগুলির রূপ আরবি এবং ফার্সিতে ভিন্ন হলেও তাদের উচ্চারণ সিন্ধিতে এক।

সঠিক অনুচ্ছেদ শিরোনাম কোনটি?
titleA. সিন্ধি-রোমক লিপি
titleB. ফার্সি-আরবি লিপি
titleC. খোদাবাদি লিপি
titleD. শব্দভান্ডার
উত্তর: titleB
ডেল কলেজ বয়েজ হাই স্কুলে অধ্যয়ন করেন। সেখানে তিনি ‘হেড বয়’ ছিলেন। আক্রমণাত্মক ধাঁচে বামহাতে ব্যাটিং উদ্বোধনে নামতেন হিল্টন অ্যাকারম্যান। ১৯৬৩-৬৪ মৌসুমে বর্ডার দলের সদস্যরূপে প্রথম-শ্রেণীর ক্রিকেটে অভিষেক ঘটে তার। ১৬ বছর বয়সী ঐ তরুণ তখন বিদ্যালয়ের ছাত্র ছিলেন। চৌদ্দ বছর আট মাস বয়সে দক্ষিণ আফ্রিকা বিদ্যালয়ের তৎকালীন সর্বকনিষ্ঠ ক্রিকেটার হিসেবে অংশগ্রহণ করেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. শৈশবকাল
titleC. কোচিং
titleD. ব্যক্তিগত জীবন
উত্তর: titleB
ইস্তানবুল থেকে লন্ডন যাওয়ার সময় ১৯৫৯ সালের ১৭ ফেব্রুয়ারি আদনান মেন্দেরেস ও সরকারি কর্মকর্তাদের বহনকারী তুর্কি এয়ারলাইন্সের একটি বিমান বিধ্বস্ত হয় এবং এতে আগুন ধরে যায়। এতে ৫ জন যাত্রী ও ৮ জন ক্রু নিহত হন। তবে আদনান এতে অনেকটা অক্ষত ছিলেন। তাকে এরপর হাসপাতালে চিকিৎসা দেয়া হয়।
সাইপ্রাস ইস্যুতে ব্রিটিশ প্রধানমন্ত্রী হ্যারল্ড ম্যাকমিলান ও গ্রীক প্রধানমন্ত্রী কনস্টান্টাইন কারামানলিসের সাথে লন্ডন চুক্তি স্বাক্ষরের জন্য তিনি যাত্রা করেছিলেন। ১৯৫৯ সালের ১৯ ফেব্রুয়ারি হাসপাতালে থাকা অবস্থায় তিনি লন্ডন চুক্তিতে স্বাক্ষর করেন। ২৬ ফেব্রুয়ারি তিনি দেশে ফিরে আসেন।

সঠিক অনুচ্ছেদ শিরোনাম কোনটি?
titleA. ক্ষমতালাভ
titleB. প্রারম্ভিক জীবন
titleC. রাজনৈতিক বিশ্বাস
titleD. বিমান দুর্ঘটনা
উত্তর: titleD
উমরের জেরুজালেম সফর বেশ কিছু সূত্রে উল্লেখ রয়েছে। সাম্প্রতিককালে আবিষ্কৃত একটি জুডিও-আরবি বিবরণে নিম্নোক্তভাবে উল্লেখ করা হয়েছে :

"উমর অইহুদি এবং কিছু ইহুদিদেরকে হারাম আল শরিফ এলাকা পরিচ্ছন্ন করার আদেশ দেন। উমর এই কাজ পরিদর্শন করেছেন। আগত ইহুদিরা বাকি ফিলিস্তিনের ইহুদিদের চিঠি লিখে, এবং জানায় যে উমর ইহুদিদের জেরুজালেমে পুনরায় বসবাসের অনুমতি দিয়েছেন। আলোচনার পর উমর সত্তরটি ইহুদি পরিবারকে ফেরার অনুমতি দেন। তারা শহরের দক্ষিণ অংশ অর্থাৎ ইহুদি বাজারে ফিরে আসে (সিলোয়ামের পানি, হারাম আল শরিফ ও এর ফটকের নিকটে থাকা তাদের লক্ষ্য ছিল)। এরপর অধিনায়ক উমর তাদের অনুরোধ মঞ্জুর করেন। টাইবেরিয়াস ও এর আশপাশের অঞ্চল থেকে সত্তরটি পরিবার তাদের স্ত্রী ও সন্তানদের নিয়ে ফিরে আসে।"

আলেক্সান্দ্রিয়ান বিশপ ইউটিকিয়াসের নামের একটি বিবরণে উল্লেখ আছে যে উমর হারাম আল শরিফে পড়ে থাকা আবর্জনা পরিষ্কার করিয়েছিলেন।

সঠিক অনুচ্ছেদ শিরোনাম কোনটি?
titleA. দুর্ভিক্ষ
titleB. জেরুজালেম সফর
titleC. সংস্কার
titleD. সামরিক অবদান
উত্তর: titleB
১৯৪৭ সালে ভারত বিভাগের পরও রমনা ঢাকার একটি গুরুত্বপূর্ণ এলাকা হিসেবেই থেকে যায়। শাহবাগ থেকে ইডেন বিল্ডিং (সচিবালয়) পর্যন্ত নতুন একটি রাস্তা করা হয় এবং এই রাস্তার পূর্বদিকের অংশে রমনা পার্ক নামে একটি চমৎকার বাগান গড়ে তোলা হয়। বর্তমানের সুপ্রীম কোর্ট ভবনের উত্তর-পূর্ব কোণের চিড়িয়াখানাটি তখনও বিদ্যমান ছিল। তবে চিড়িয়াখানার প্রাণীদের মধ্যে ছিল শুধু গুটিকয়েক বাঘ, ভালুক এবং বিভিন্ন জাতের কিছু পাখি। পরে চিড়িয়াখানাটি মীরপুরে তার বর্তমান অবস্থানে সরিয়ে নেওয়া হয়।

১৯৬৯ সালে বঙ্গবন্ধু শেখ মুজিবুর রহমান জেল থেকে মুক্তি পেলে রমনা রেসকোর্সে তাকে এক নাগরিক সংবর্ধনা দেওয়া এবং এখানেই তাকে বঙ্গবন্ধু উপাধিতে ভূষিত করা হয়। ১৯৭১ সালের ৩ জানুয়ারি আওয়ামী লীগ রমনা রেসকোর্সে এক মহাসমাবেশের আয়োজন করে এবং এই সমাবেশে জাতীয় সংসদে সংখ্যাগরিষ্ঠতা অর্জনকারী আওয়ামী লীগের নির্বাচিত সদস্যগণ প্রকাশ্যভাবে জনসভায় শপথ গ্রহণ করেন যে, কোন অবস্থাতেই এমনকি পাকিস্তানি সামরিক শাসকদের চাপের মুখেও তারা বাংলার মানুষের স্বার্থের সাথে বিশ্বাসঘাতকতা করবেন না।

১৯৭১ সালের ৭ মার্চ আবার এই রমনাতে এক মহাসমাবেশে বঙ্গবন্ধু তার ঐতিহাসিক ভাষণ প্রদান করেন এবং ‘এবারের সংগ্রাম মুক্তির সংগ্রাম, এবারের সংগ্রাম আমাদের স্বাধীনতার সংগ্রাম’ এই ঘোষণার মাধ্যমে কার্যত দেশের স্বাধীনতাই ঘোষণা করেন। ৯ মাস বীরত্বপূর্ণ যুদ্ধের মাধ্যমে বাংলাদেশ বিজয় অর্জন করে এবং রমনা মাঠেই (সোহরাওয়ার্দী উদ্যান) ১৯৭১ সালের ১৬ ডিসেম্বর পাকিস্তানি সৈন্যগণ আনুষ্ঠানিকভাবে আত্মসমর্পণ করে। এই দিনটি বাংলাদেশের বিজয় দিবস। এই ঘটনার পর সোহরাওয়ার্দী উদ্যানে অনুষ্ঠিত আরও একটি গুরুত্বপূর্ণ ঘটনা হচ্ছে ১৯৭২ সালের ১৭ মার্চ তারিখে অনুষ্ঠিত এক বিরাট জনসভায় বঙ্গবন্ধু শেখ মুজিবুর রহমান এবং ভারতের প্রধানমন্ত্রী ইন্দিরা গান্ধী বক্তব্য রাখেন। এ সময় থেকে রমনা রেসকোর্স গুরুত্বপূর্ণ ও রাজনৈতিক সমাবেশের স্থানে পরিণত হয়। ১৯৭১ সালের ২৫ মার্চের রাতে পাকিস্তানি সৈন্যরা কালী মন্দির সম্পূর্ণভাবে ধ্বংস করে দেয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. পাকিস্তান আমল
titleC. ব্রিটিশ আমল
titleD. প্রাথমিক ইতিহাস
উত্তর: titleB
মালিক আহমেদ ছিলেন নিজামুল মুলক মালিক হাসান বাহরির পুত্র। পিতার মৃত্যুর পর তিনি তার পিতার উপাধি ধারণ করেন। এ কারণে তার প্রতিষ্ঠিত রাজবংশের নাম নিজাম শাহি রাজবংশ হয়। সিনা নদীর তীরে তিনি নতুন রাজধানী হিসেবে আহমেদনগর স্থাপন করেন। কয়েক দফা প্রচেষ্টার পর ১৪৯৯ সালে তিনি দৌলতাবাদের দুর্গ আয়ত্ত্বে আনতে সক্ষম হন।

১৫১০ সালে মালিক আহমেদ মারা যাওয়ার পর তার পুত্র প্রথম বুরহান শাহ তার উত্তরসুরি হন। এসময় তার বয়স ছিল সাত বছর। তার শাসনামলের প্রথমদিকে রাজ্যের নিয়ন্ত্রণ ছিল কর্মকর্তা মুকাম্মাল খান ও তার পুত্রের হাতে। ১৫৫৩ সালে প্রথম বুরহান শাহ মারা যান। তার ছয় পুত্র ছিল। তন্মধ্যে হুসাইন তার উত্তরসুরি হন। প্রথম হুসাইন শাহ ১৫৬৫ সালে মারা যাওয়ার পর তার শিশু পুত্র মুরতাজা সুলতান হন। তার শৈশবাবস্থায় চান্দ বিবি নামে পরিচিত তার মা খানজাদা হুমায়ুন সুলতানা শাসনকার্য পরিচালনা করেছেন। মুরতাজা শাহ ১৫৭২ সালে বেরার জয় করেন। ১৫৮৮ সালে তিনি মারা যাওয়ার পর তার পুত্র মিরন হুসাইন ক্ষমতালাভ করেন। তিনি দশ মাসের কিছু বেশি সময় শাসন করেছেন। এরপর তিনি বিষপ্রয়োগের ফলে মারা যান। ইসমাইল নামের মিরন হুসাইনের এক চাচাত ভাই ক্ষমতালাভ করেন। কিন্তু প্রকৃত ক্ষমতা জামাল খানের হাতে ছিল। জামাল খান ছিলেন দরবারের দক্ষিণী/হাবশি গোষ্ঠীর প্রধান। ১৫৯১ সালে রোহানখেদের যুদ্ধে জামাল খান নিহত হন। শীঘ্রই ইসমাইল শাহ ধরা পড়েন এবং তার পিতা বুরহান কর্তৃক কারারুদ্ধ হন। বুরহান নিজে বুরহান শাহ উপাধি ধারণ করে সিংহাসনে বসেছিলেন। কিন্তু চান্দ বিবি তার সাথে লড়াই করেন। ১৬০০ সালে চান্দ বিবির মৃত্যুর পর আহমেদনগর মুঘলদের হস্তগত হয় এবং বাহাদুর শাহ কারারুদ্ধ হন।

আহমেদনগর শহর এবং সংলগ্ন অঞ্চল মুঘলদের হস্তগত হলেও রাজ্যের অনেক অংশ নিজাম শাহি কর্মকর্তাদের হাতে ছিল। মালিক আম্বার ও অন্যান্য কর্মকর্তারা ১৬০০ সালে মুঘলদের প্রত্যাখ্যান করে নতুন রাজধানী পারান্দায় দ্বিতীয় মুরতাজা শাহকে সুলতান ঘোষণা করেন। মালিক আম্বার প্রধানমন্ত্রী এবং আহমেদনগরের "ওয়াকিল-উস-সুলতান" হন। পরবর্তীতে রাজধানী প্রথমে জুন্নার এবং এরপর খাডকিতে স্থানান্তরিত হয়। মালিক আম্বার ১৬২৬ সালে মারা যান। শীঘ্রই সম্রাট শাহজাহান নিজাম শাহিদের উৎখাত করার জন্য দক্ষিণাত্যের সুবেদার মহবত খানকে নির্দেশ দেন। মহবত খান আহমেদনগর আক্রমণ করেন। ফতেহ খান এবং বালক যুবরাজ তৃতীয় হুসাইন নিজাম শাহ উভয়ে নিহত হন। শীঘ্রই ইতঃপূর্বে অনুপস্থিত সেনাপতি শাহাজি ভোসলে বিজাপুরের সহায়তায় নিজাম শাহি বংশধর শিশু মুরতাজাকে সিংহাসনে বসান এবং নিজে তার অভিভাবক হন। মুরতাজা ও শাহাজির পরিবার মাহুলি দুর্গে অবস্থান করছিল। শাহজাহান দ্রুত বিজাপুরের মুহাম্মদ আদিল শাহর সাথে মিত্রতা স্থাপন করেন। এরপর মুঘল সেনাপতি খান জামান (মহবত খানের পুত্র) এবং আদিল শাহি সেনাপতি রানাদুল্লা খান (রুস্তম-এ-জামানের পিতা) মাহুলি আক্রমণ করেন। শাহাজি কয়েকবার অবরোধ ভাঙতে চেয়েছিলেন কিন্তু তিনি ব্যর্থ হন। জিজাবাই এবং তরুণ শিবাজি ছদ্মবেশে মাহুলি থেকে পালিয়ে যান। তবে মুরতাজার মা সাজিদা তাকে নিয়ে পালিয়ে যাওয়ার সময় ধরা পড়েন। মুরতাজাকে শাহজাহান এবং মুহাম্মদ আদিল শাহর সামনে আনা হয়। শাহজাহান তাকে হত্যা করার প্রস্তাব দেন যাতে নিজাম শাহিরা সমূলে উৎখাত হয়। শাহাজি তাকে সিদ্ধান্ত বদল করতে অণুরোধ করেন। কিন্তু আদিল শাহ সিদ্ধান্তে অনড় ছিলেন। শেষপর্যন্ত শাহজাহান মুরতাজাকে মুক্তির আদেশ দেন। তবে তিনি শর্ত দেন যে শাহাজিকে অনেক দূরে দক্ষিণে প্রেরণ করা হবে যাতে তিনি মুঘলদের জন্য ক্ষতির কারণ না হন। মুরতাজাকে শাহজাহান দিল্লি নিয়ে আসেন এবং তাকে সর্দার করা হয়।

সঠিক অনুচ্ছেদ শিরোনাম কোনটি?
titleA. সেনাবাহিনী
titleB. শিল্প ও স্থাপত্য
titleC. মালিক আম্বারের রাজস্ব ব্যবস্থা
titleD. ইতিহাস
উত্তর: titleD
ফ্রাঙ্কো সামরিক অবস্থান থেকে বেড়ে উঠেছেন। পারিবারিক ঐতিহ্য ধরে রাখতে ফ্রাঙ্কো নৌবাহিনীতে যোগদান করতে চেয়েছিলেন। কিন্তু সরকার নৌ কর্মকর্তাদের সংখ্যা কমিয়ে আনায় তাকে অন্য পন্থা অবলম্বন করতে হয়। চৌদ্দ বছর বয়সে স্পেনের প্রথম সামরিক প্রতিষ্ঠান তোলেদোতে অবস্থিত ইনফ্যান্ট্রি অ্যাকাডেমীতে ভর্তি হন। পরবর্তী তিন বছরে স্পেনীয় অফিসার হিসেবে নিজেকে গড়ে তুলতে ফেন্সিং, ঘোড়দৌড় এবং শ্যুটিংয়ে অভিজ্ঞতা অর্জন করেন। তিনি উচ্চস্তরের সৈনিক হয়ে দ্রুত সেনাবাহিনীতে যোগদান করেন।

১৯২০-এর দশকে স্পেনীশ লিজিয়নের কমান্ডার হন ও ইউরোপের সর্বকনিষ্ঠ জেনারেল হিসেবে আবির্ভূত হন। তারপর ১৯২৮ সালে তাকে জারাগোজায় অবস্থিত স্পেনের প্রধান সামরিক অ্যাকাডেমীর প্রধান হিসেবে নিযুক্ত করা হয়।

সঠিক অনুচ্ছেদ শিরোনাম কোনটি?
titleA. দ্বিতীয় স্পেনীয় প্রজাতন্ত্র
titleB. সামরিক জীবন
titleC. সেনা অভ্যুত্থান
titleD. প্রারম্ভিক জীবন
উত্তর: titleB
১৯৩০ সালে অস্ট্রেলিয়া একাদশের বিপক্ষে ৫২ রান তুলেন। পরের খেলায় ফ্রি ফরেস্টার্সের বিপক্ষে লেগ স্পিন বোলিং করে ৫/৯ লাভ করেন। ওভালে সারের বিপক্ষে ১৫০ রানের প্রথম শতরানের সন্ধান পান। এ সময়ে সপ্তম উইকেট জুটিতে ২৫৭ রান তুলেন। দ্য স্যাফ্রন্সে এইচ. ডি. জি. লেভেসন গাওয়ার একাদশের বিপক্ষে পরের ইনিংসেই তুলেন ১৪০ রান। ঐ মৌসুম শেষে কেমব্রিজ দলের ব্যাটিং গড়ে শীর্ষস্থানে ছিলেন তিনি।

১৯৩১ সালে কেমব্রিজের পক্ষে খেলা চালিয়ে যান তিনি। অক্সফোর্ড বিশ্ববিদ্যালয়ের বিপক্ষে তিনি ৫/১৫৩ লাভ করেন। এ খেলাতেই ইফতিখার আলি খান পতৌদি অপরাজিত ২৩৮* রানের অনবদ্য ইনিংস খেলেন। সারে দলের পক্ষে যোগ দেন ও মৌসুম শেষে ২২.৬৫ গড়ে রান খরচায় ১০৭ উইকেট পান। নিউজিল্যান্ডের বিপক্ষে দুই টেস্টে খেলার জন্য তাকে মনোনীত করা হয়। পুরো সিরিজটিই বৃষ্টিবিঘ্নিত ছিল। ব্যাট হাতে অংশ না নিলেও তিন উইকেট লাভ করেন ও একটি ক্যাচ নেন। ১৯৩২ সালে ২০.৪৬ গড়ে ১২০ উইকেট ও ৩২.৪২ গড়ে ১,১৩৫ রান সংগ্রহ করেন তিনি। ওভালে মিডলসেক্সের বিপক্ষে প্রথম-শ্রেণীর ক্রিকেটে নিজস্ব সেরা ২১২ রানের ইনিংস খেলেন। উইজডেন ক্রিকেটার্স অ্যালমেনাক মন্তব্য করে যে, ভীতিহীন বর্ণাঢ্যময় ব্যাটিংশৈলীর উপস্থাপনা ঘটিয়েছেন তিনি। এ মাঠে তিনি দুই ছক্কা, একটি পাঁচ ও পনেরোটি চারের মার ছিল। ব্রাউন লর্ডসে ভারতের বিপক্ষে খেলেন। খেলায় তিনি তিন উইকেটসহ ১ ও ২৯ রান তুলেন। এরপর ১৯৩২-৩৩ মৌসুমে এমসিসি দলের সদস্যরূপে অস্ট্রেলিয়া সফরে যান। ১৯৩২-৩৩ মৌসুমে সারে ক্রিকেট দলের অধিনায়ক ডগলাস জারদিনের অধিনায়কত্বে তিনি বহুল বিতর্কিত বডিলাইন টেস্টের কোনটিতেই অংশ নেননি। তবে তিনি কেবলমাত্র রাজ্যদলের বিপক্ষে খেলাগুলোয় অংশ নেন। নিউজিল্যান্ডের বিপক্ষে দুই টেস্টে অংশ নেন। ল্যাঙ্কাস্টার পার্কে অনুষ্ঠিত প্রথম টেস্টে ৮৩ মিনিটে ৭৪ রানের ইনিংস খেললেও ইংল্যান্ড দলের ১৯৩৩তম খেলা থেকে বাদ পড়েন।

১৯৩২ সালে ১০০ উইকেট ও ১০০০ রান সংগ্রহ করে ডাবল লাভ করেন। ফলশ্রুতিতে ১৯৩৩ সালে উইজডেন কর্তৃক বর্ষসেরা ক্রিকেটার মনোনীত হন ফ্রেডি ব্রাউন। ১৯৩৩ সালের পর ক্রিকেটে কম অংশগ্রহণ করেন। তবে, ১৯৩৭ সালে নিউজিল্যান্ডের বিপক্ষে দ্বিতীয় টেস্টে অংশগ্রহণের জন্য পুণরায় আমন্ত্রিত হন। এক ছক্কা ও ৮ চার সহযোগে ৫৭ রান এবং ৩/৮১ ও ১/১৪ বোলিং পরিসংখ্যান গড়েন। এরপর তিনি আবারও দল থেকে বাদ পড়েন ও ধারনা করা হয়েছিল যে, তার টেস্ট খেলোয়াড়ী জীবনের হয়তোবা সমাপ্তি ঘটেছে। দ্বিতীয় বিশ্বযুদ্ধ শুরু হবার দুই সপ্তাহ পূর্বে সমারসেটের বিপক্ষে নিজস্ব সেরা বোলিং পরিসংখ্যান দাঁড় করান ৮/৩৪।

সঠিক অনুচ্ছেদ শিরোনাম কোনটি?
titleA. যুদ্ধ পরবর্তী সময়কাল
titleB. প্রথম-শ্রেণীর ক্রিকেটে অংশগ্রহণ
titleC. অবসর
titleD. খেলার ধরন
উত্তর: titleB
ব্রিটিশ শাসনামলের পর থেকে ১৮টি গ্রাম নিয়ে দুর্গাপুর ইউনিয়ন গঠিত হয়। ঐ সময়ে ইউনিয়ন এর চেয়ারম্যানকে প্রেসিডেন্ট বলা হত। ঐ সময় প্রথম প্রেসিডেন্ট ছিলেন বাবু হর কুমার চৌধুরী। ১৯২৮ সালে প্রথম প্রেসিডেন্ট হন হর কুমার চৌধুরী। মীরসরাই চট্টগ্রাম জেলার সর্ব উত্তরের একটি উপজেলা। এই উপজেলার প্রায় ৪.৫ কিলোমিটার উত্তরে ১৮ টি গ্রামের মধ্যেস্থানে অবস্থিত দুর্গাপুর ইউনিয়ন পরিষদ। শিক্ষা, সংস্কৃতি, ধর্মীয় অনুষ্ঠান পালন ও খেলাধুলা নিয়ে তার আপন গতিতে চলমান। বর্তমানে এই ইউনিয়নের অধীনে একটি পর্যটন কেন্দ্র আছে, যা মহামায়া লেক নামে পরিচিত। উক্ত মহামায়া লেকে হাজার হাজার দর্শনার্থী বহু দূর দুরান্তর থেকে আসে।

সঠিক অনুচ্ছেদ শিরোনাম কোনটি?
titleA. আয়তন
titleB. ইতিহাস
titleC. প্রশাসনিক কাঠামো
titleD. যোগাযোগ ব্যবস্থা
উত্তর: titleB
কাতাকুতান মিস ফিলিপাইন ২০১৫ এ অংশগ্রহণ করেন এবং মিস ফিলিপাইন সুপরান্যাশনাল ২০১৫ মুকুট জয়লাভ করেন, মিস সুপরান্যাশনাল ২০১৫ এ ফিলিপাইনের প্রতিনিধি হিসেবে অংশগ্রহণের অধিকারী হন। তার অন্যান্য সহপ্রতিযোগীরা হলেন পিয়া উইজবাস (মিস ফিলিপাইন-ইনিভার্স), জানিসেল লুবিনা (মিস ফিলিপাইন-আন্তর্জাতিক), ক্রিসটি লিন ম্যাকগ্রা (মিস ফিলিপাইন-
আন্তর্মহাদেশীয়) এবং আন লরাইন কলিস (মিস ফিলিপাইন-ট্যুরিজম)

সঠিক অনুচ্ছেদ শিরোনাম কোনটি?
titleA. মিস সুপরান্যাশনাল ২০১৫
titleB. সুন্দরী প্রতিযোগিতানামা
titleC. মিস ফিলিপাইন
titleD. ব্যক্তিগত জীবন
উত্তর: titleC
সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন এডওয়ার্ড টাইলকোট। ৩০ ডিসেম্বর, ১৮৮২ তারিখে মেলবোর্নে ডব্লিউ. এল. মারডকের নেতৃত্বাধীন স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১২ আগস্ট, ১৮৮৬ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।

১৮৮২-৮৩ মৌসুমে সম্মানীয় ইভো ব্লাইয়ের নেতৃত্বাধীন ইংরেজ দলের সদস্যরূপে অ্যাশেজ ট্রফি লাভের উদ্দেশ্যে অস্ট্রেলিয়া গমন করেন। ইংল্যান্ডের পক্ষে সম্মানীয় আইএফডব্লিউ ব্লাই, সিএফএইচ লেসলি, ডব্লিউডব্লিউ রিড, জিবি স্টাড, ইএফএস টাইলকোট ও জিএফ ভার্ননের একযোগে টেস্ট অভিষেক ঘটে। ৩০ ডিসেম্বর, ১৮৮২ তারিখে মেলবোর্ন ক্রিকেট গ্রাউন্ডে অনুষ্ঠিত সিরিজের প্রথম টেস্টের উভয় ইনিংসে ৩৩ ও ৩৮ রান তুলে শীর্ষ রান সংগ্রহকারী ছিলেন। ঐ টেস্টে স্বাগতিক অস্ট্রেলিয়া ৯ উইকেটে বিজয়ী হয়।

তবে, ঐ সিরিজে পূর্ণাঙ্গ শক্তিধর ইংরেজ দল প্রথমবারের মতো অস্ট্রেলিয়া দলকে পরাজিত করে। এ সিরিজে সফরকারী দল ২-১ ব্যবধানে জয়ী হয়। নিষ্পত্তিসূচক খেলায় ৬৬ রান তুলে ইংরেজদের রাবার জয়ে ভূমিকা রাখেন। ১৮৮৬ সালের খেলাগুলোয় উইকেট-রক্ষণে নিয়োজিত ছিলেন। লর্ডস ও ওভালের দুইটি খেলায় ইনিংস ব্যবধানকে দলকে জয় এনে দেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. আন্তর্জাতিক ক্রিকেট
titleC. প্রথম-শ্রেণীর ক্রিকেট
titleD. বিশ্ববিদ্যালয় জীবন
উত্তর: titleB
১৯৭৯ সালে সোভিয়েতরা আফগানিস্তান আক্রমণ করলে আবদুল হক আফগান প্রতিরোধকে একটি "জিহাদ" এবং ইসলাম ও কমিউনিজমের মধ্যে আদর্শিক লড়াই বলে ঘোষণা করেছিলেন। এটি উল্লেখ করে "ফতোয়া" দারুল উলূম হাক্কানিয়া জারি করেছিলেন। আবদুল হক আফগান মুজাহিদিনদের সমর্থনে আর্থিক অবদান রেখেছিলেন এবং তাদের সাফল্যের জন্য দোয়া করেছিলেন। অনেক সময় তিনি লড়াই করার ইচ্ছা প্রকাশ করেছিলেন, তবে বৃদ্ধ বয়স এবং স্বাস্থ্যের ব্যর্থতার কারণে তিনি তা করতে পারছিলেন না।

সঠিক অনুচ্ছেদ শিরোনাম কোনটি?
titleA. শিক্ষা
titleB. খাতমে নবুয়ত আন্দোলন
titleC. মরণ
titleD. সোভিয়েত – আফগান যুদ্ধ
উত্তর: titleD
১৬৬০ সালে মীর জুমলা তার রাজধানী ঢাকায় স্থানান্তর করেন। উদয়নারায়ন সে সময় ঢাকা চলে আসেন। তখন উদয়নারায়ন তার পরিবারকে সাথে আনেননি। ১৬৬৪ সালে শায়েস্তা খান বাংলার গভর্নর নিযুক্ত হন। এরপর উদয়নারায়ণ তহশীলদার পদে পদোন্নতি পরবর্তীকালে একটি তালুকের মালিক হন।বর্তমান ফরিদপুর জেলার বোয়ালমারী উপজেলাধীন গুণবহা ইউনিয়নভূক্ত হরিহরনগরে তার বাসস্থান ছিল। কয়েক বছর পরে হরিহর নগরে মধুমতি নদীর তীরে তিনি তার বাসভবন নির্মাণ করেন এবং পরিবারকে তার কাছে নিয়ে আসেন। 
সীতারামের শৈশব কাটে কাটোয়ায় তার মাতুলালয়। সুজন পাঠশালায় সংস্কৃত শিখেছিলেন। বাংলা তখন চতুষ্পদী তে শেখানো হতো না। তাই নিজ গৃহে তিনি বাংলা শেখেন। তিনি চন্ডীদাস এবং জয়দেব পড়তে পারতেন। তার হাতের লেখা ছিল খুব সুন্দর। একটু বড় হলে তিনি ফারসি ভাষা শেখেন। তখন মুঘলদের সরকারি ভাষা ছিল ফারসি। ভূষণে আসার পর মুসলমানদের সংস্পর্শে এসে তিনি উর্দু ভাষা শেখেন। তিনি লাঠি খেলা, অস্ত্র চালনা, এবং অশ্বারোহণে পারদর্শী ছিলেন।

সীতারাম কিভাবে ভূষণার কর্তৃত্ব লাভ করেন তা নিশ্চিত করে বলা মুশকিল। কেউ কেউ দস্যু সর্দার হিসেবে এলাকা দখলের কথা বলে থাকেন। তবে উত্তরাধীকারী সূত্রে তিনি ভূষণার জমিদারী লাভ করেন বলেই ধারনা করা হয়। চৌদ্দ বছর বয়সে তিনি জমিদারী শুরু করেন। তরুণ বয়সে সীতারাম ঘন ঘন রাজধানী ঢাকায় আসতেন। সুবাদার শায়েস্তা খান তার সাহস এবং কর্মে মুগ্ধ ছিলেন। সে সময় পাঠান বিদ্রোহী করিম খান সাতারা পরগনায় ব্যাপক ধ্বংসযজ্ঞ চালায়। মুঘল ফোজদার বিদ্রোহ দমনে ব্যর্থ হলে সীতারাম কয়েক হাজার পদাতিক এবং অশ্বারোহী সৈন্য নিয়ে এই বিদ্রোহ দমনে অভিযান শুরু করেন। তিনি বিদ্রোহ দমনে সফল হন। করিম খান যুদ্ধে পরাজিত ও নিহত হন। শায়েস্তা খান অত্যন্ত খুশি হয়ে তাকে নলদী পরগনার জায়গীর দান করেন।

সঠিক অনুচ্ছেদ শিরোনাম কোনটি?
titleA. রাজা
titleB. মুঘলদের সাথে বিরোধ
titleC. স্ত্রী ও উত্তরপুরুষ
titleD. শৈশব ও যৌবন
উত্তর: titleD
জন্মকালীন সময়ে তাঁর নাম ছিল ‘আবদুররহমান আদ-দাখিল’। আবদুল ওয়াহিদ হাসিম ও সিতি সলিচাহ তার বাবা-মা। পাঁচ ভাই-বোনের মধ্যে তিনি জ্যেষ্ঠ সন্তান। তার বাবা জাতীয়তাবাদী আন্দোলনের সাথে যুক্ত ছিলেন। জাকার্তায় ক্রিস প্রাইমারী স্কুলে অধ্যয়ন করেন। এরপর তিনি মাতরামান পারওয়ারি প্রাইমারী স্কুলে পড়েন। জ্ঞানের ক্ষেত্র প্রসারকল্পে তার বাবা তাকে অ-মুসলিম বই, সাময়িকী ও সংবাদপত্র অধ্যয়নে উৎসাহিত করতেন। ১৯৫২ সালে ধর্মবিষয়ক মন্ত্রী থেকে বাবার পদত্যাগ স্বত্ত্বেও পরিবারটি জাকার্তায় থেকে যান। এপ্রিল, ১৯৫৩ সালে গাড়ী দুর্ঘটনায় তার বাবার মৃত্যু ঘটে। ১৯৫৪ সালে জুনিয়র হাইস্কুলে পড়েন। ঐ বছর তিনি পাশ না করায় পুণরায় তাকে পরীক্ষায় অংশ নিতে হয়। মায়ের সিদ্ধান্ত মোতাবেক তাকে যোগিকার্তায় শিক্ষালাভের জন্য প্রেরণ করা হয়। ১৯৫৭ সালে জুনিয়র হাই স্কুল থেকে কৃতকার্য হন।

সঠিক অনুচ্ছেদ শিরোনাম কোনটি?
titleA. অবসর
titleB. ব্যক্তিগত জীবন
titleC. প্রারম্ভিক জীবন
titleD. রাজনৈতিক জীবন
উত্তর: titleC
উপনিষদ্‌ () হিন্দুধর্মের এক বিশেষ ধরনের ধর্মগ্রন্থের সমষ্টি। এই বইগুলিতে হিন্দুধর্মের তাত্ত্বিক ভিত্তিটি আলোচিত হয়েছে। উপনিষদের অপর নাম "বেদান্ত"। ধর্মপ্রাণ হিন্দুরা বিশ্বাস করেন, উপনিষদ্‌গুলিতে সর্বোচ্চ সত্য ব্রহ্মের প্রকৃতি এবং মানুষের মোক্ষ বা আধ্যাত্মিক মুক্তি লাভের উপায় বর্ণিত হয়েছে। উপনিষদ্‌গুলি মূলত "বেদ"-এর "ব্রাহ্মণ" ও "আরণ্যক" অংশের শেষ অংশে পাওয়া যায়। এগুলি প্রাচীনকালে গুরু-শিষ্য পরম্পরায় মুখে মুখে প্রচলিত ছিল।

দুশোরও বেশি উপনিষদের কথা জানা যায়। এগুলির মধ্যে প্রথম বারোটিই প্রাচীনতম এবং সবচেয়ে গুরুত্বপূর্ণ। এগুলিকে "মুখ্য উপনিষদ" বলে। ভগবদ্গীতা, ব্রহ্মসূত্র এবং মুখ্য উপনিষদ্‌গুলি (এগুলিকে একসঙ্গে "প্রস্থানত্রয়ী" বলা হয়) পরবর্তীকালে হিন্দু বেদান্ত দর্শনের বিভিন্ন শাখার জন্ম দিয়েছিল। এগুলির মধ্যে দুটি একেশ্বরবাদী শাখা বিশেষভাবে উল্লেখযোগ্য।

ঐতিহাসিকদের মতে, মুখ্য উপনিষদ্‌গুলি প্রাক্‌-বৌদ্ধ যুগ থেকে শুরু করে খ্রিস্টীয় প্রথম সহস্রাব্দের প্রথমার্ধ্ব পর্যন্ত সুদীর্ঘ সময়কালের বিভিন্ন পর্বে রচিত হয়। অপর দিকে অপ্রধান উপনিষদগুলি মধ্যযুগ ও প্রাক্‌-আধুনিক যুগের রচনা। অবশ্য প্রতিটি উপনিষদের সঠিক রচনাকাল নিয়ে যথেষ্ট বিতর্ক রয়েছে। ব্রিটিশ কবি মার্টিন সেমোর-স্মিথ উপনিষদ্‌গুলিকে "সর্বকালের ১০০টি সবচেয়ে প্রভাবশালী বই"-এর তালিকাভুক্ত করেছেন। আর্থার শোপেনহাওয়ার, রালফ ওয়াল্ডো এমারসন ও হেনরি ডেভিড থোরো সহ বহু বিশিষ্ট ব্যক্তি উপনিষদ্‌গুলির গুরুত্ব স্বীকার করেছেন। গবেষকেরা উপনিষদের দর্শনের সঙ্গে প্লেটো ও কান্টের দর্শনের মিল খুঁজে পান।

সঠিক অনুচ্ছেদ শিরোনাম কোনটি?
titleA. ত্রিপিটক
titleB. রামায়ণ
titleC. ইহুদি ধর্মগ্রন্থ
titleD. উপনিষদ
উত্তর: titleD